מה נדרש למימוש החזון של Cloudflare ?
להיות CDN, ספק DNS ולהתעסק עם עוד לא מעט טכנולוגיות מורכבות
בעוד ש-Cloudflare לא נבהלו מכך שכדי לממש את חזונם יצטרכו להיות CDN, ספק DNS ולהתעסק עם עוד לא מעט טכנולוגיות מורכבות (FEO, Anycast וכו' וכו'), אנחנו אמרנו לעצמנו שאנחנו לא חברת תשתיות, ושהתעסקות בכל הטכנולוגיות הללו היא מחוץ לתחום שלנו וגדולה עלינו וכי ממילא נוכל לחבור עם חברה שיש לה תשתיות כאלו. זו היתה טעות קרדינלית שנבעה מפחדנות בלבד. נכון, צריך להצטמצם לעיקר. נכון, אחנו פועלים בעולם של התמקצעות ושל everything-as-a-service, עולם שבו הדבר ההגיוני לעשות הוא להתרכז בפיתוח שלך ולשכור תשתיות או שירותים הכרחיים אחרים שאינם בליבה. אבל איך באמת יודעים אם רכיב מסויים הוא בליבת הטכנולוגיה או לא? האם שרתים ותשתיות, לדוגמא, הם משהו שתמיד צריך לשכור מחברה כמו אמזון ודומותיה? אם אתם מתלבטים בשאלה אם רכיבים מסוימים הם בליבת המוצר והטכנולוגיה או שאפשר להשמיש טכנולוגיה צד ג', אני ממליץ לשאול שתי שאלות קריטיות: הראשונה היא, האם הרכיב הזה הוא commodity, כלומר, יש לו תכונות גנריות ודי תחליפים בשוק כדי שניתן יהיה להחליפו באחר ללא כאב. השניה היא, האם אני משוכנע שאין לשימוש ברכיב צד ג' השפעה משמעותית על המוצר שלי, על חווית השימוש בו ועל רמת השליטה שלי בה? אם התשובה לאחת השאלות היא שלילית, המשמעות היא חמורה: בלי בעלות על הרכיב הזה, אינך הבעלים האמיתי של המוצר שלך. אם תוותר על הבעלות והשליטה בטכנולוגיה הזו, לא יהיה לך מוצר שלם ותדון את עצמך מראש לעמדת תלות ולמיקום נמוך בשרשרת המזון של עולם הטכנולוגיה.
לפי התשובה, כדי למממש את החזון של Cloudflare נדרשים מספר רכיבים עיקריים, כגון להיות ספק CDN, ספק שירותי DNS, ולהתעסק עם טכנולוגיות מורכבות נוספות.